4. การประกอบธุรกิจของแต่ละสายผลิตภัณฑ์

บริษัทได้แบ่งกลุ่มธุรกิจออกเป็น 2 ลักษณะดังนี้

4.1 บริการเชื่อมต่ออินเทอร์เน็ตสำหรับธุรกิจ (Full Internet access for business)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตด้วยความเร็วที่หลากหลาย
มีพื้นที่ให้บริการอินเทอร์เน็ตครอบคลุมทุกจังหวัด
ทำให้ผู้ใช้บริการสามารถเชื่อมต่อเข้าสู่เครือข่ายอินเทอร์เน็ตได้ทั่วประเทศ
บริการอินเทอร์เน็ตนี้สามารถเชื่อมต่อได้ผ่านทุกช่องทางสื่อสาร ได้แก่
เชื่อมผ่านโครงข่ายอินเทอร์เน็ตบรอดแบนด์ สายวงจรเช่า (Leased Line) โครงข่าย
MetroLAN ที่เชื่อมโยงเครือข่ายภายในสำนักงานบนอาคารชั้นนำใจกลางกรุงเทพมหานคร
ด้วยความเร็วตั้งแต่ 10 Mbps บนโครงข่าย Fiber Optic ขนาด 10 Gbps.
บริษัทมุ่งเน้นการให้บริการที่มีคุณภาพและเสถียรภาพสูง มีการบริหาร Bandwidth
ให้เหมาะสมกับความต้องการของลูกค้า สามารถตรวจสอบสถานะการใช้งานแบบ Real Time
ได้ตลอดเวลา พร้อมเจ้าหน้าที่ที่ปรึกษาด้านเทคนิค ตลอด 24 ชั่วโมงทุกวัน
ส่งผลให้บริการได้รับการยอมรับและเลือกใช้งานจากองค์กรธุรกิจขนาดใหญ่ของประเทศหลายองค์กร

4.2 บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
solutions)

4.2.1 บริการ Internet Data Center (IDC) INET IDC
เป็นศูนย์กลางการให้บริการสำหรับหน่วยงานหรือองค์กรธุรกิจต่างๆ
ที่ต้องการนำเสนอข้อมูลผ่านเครือข่าย Internet/Intranet ทั้งที่เป็นเครือข่ายสาธารณะ
(Public Network) และเครือข่ายส่วนบุคคล (Private Network) มีบริการในรูปแบบต่างๆ
เช่น

-   Business Continuity Planning / Disaster Recovery Center :
    ศูนย์สำรองข้อมูลเพื่อการบริหารจัดการฐานข้อมูลอย่างมีประสิทธิภาพและปลอดภัย
    ด้วยพื้นที่การทำงานสำรองพร้อมอินเทอร์เน็ตและอุปกรณ์อำนวยความสะดวก
    และรองรับการทำงานของพนักงานในทุกสถานการณ์ฉุกเฉิน เช่นวิกฤตน้ำท่วม

-   INET Security Center : ศูนย์ปฏิบัติการเฝ้าระวังความปลอดภัยระบบ IT
    พร้อมการจัดเก็บข้อมูลจราจรทางคอมพิวเตอร์ (Log Management) ที่สอดรับกับ
    พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550
    ซึ่งครอบคลุมทุกความต้องการและงบประมาณขององค์กทุกระดับ
    นอกจากนี้ยังมีผู้เชี่ยวชาญด้านการรักษาความปลอดภัย และด้าน IT
    คอยให้คำปรึกษาและช่วยเหลือ เมื่อมีการบุกรุกระบบ

-   Dedicated Server : การบริการให้เช่าเซิร์ฟเวอร์
    สำหรับองค์กรที่ต้องการความเป็นส่วนตัว พร้อมแผนเช่าซื้อเซิร์ฟเวอร์ที่หลากหลาย

-   Co-Location : บริการแบบรับฝากเซิร์ฟเวอร์
    สำหรับองค์กรที่ต้องการความเป็นส่วนตัวนำเครื่องที่มีอยู่แล้วมาฝากในพื้นที่ที่จัดไว้

ศูนย์ IDC ของบริษัททั้ง 2 แห่ง คือ ที่อาคารไทยซัมมิททาวเวอร์ และอาคารบางกอกไทยทาวเวอร์
มีการสํารองระบบเครือข่ายกันระหว่างกันอย่างสมบูรณ์ในรูปแบบ Full Redundancy ด้วย Metro
Ethernet Ring ขนาด 10 Gbps. พร้อมกับระบบรักษาความปลอดภัยตามมาตรฐานสากล
และมีบริการอำนวยความสะดวกครบวงจรตลอด 24 ชั่วโมง
สำหรับการให้บริการแก่ลูกค้าองค์กรชั้นนำของประเทศตั้งแต่บริษัทหลักทรัพย์ที่ทําธุรกรรมซื้อขายหลักทรัพย์บนอินเทอร์เน็ตไปจนถึงผู้ให้บริการเว็บไซต์ที่มีผู้เข้าเยี่ยมชมจำนวนมาก
รวมถึงลูกค้าผู้ใช้บริการจากต่างประเทศที่ต้องการเผยแพร่ข้อมูลต่อผู้ใช้ในประเทศไทย

  4.2.2 บริการ EDC network pool
  เป็นศูนย์กลางระบบเครือข่ายเครื่องรับชำระเงินผ่านบัตรเครดิตที่เชื่อมต่อธนาคารกับร้านค้าผ่านโครงข่ายโทรคมนาคมหลายรูปแบบ
  อาทิ โทรศัพท์พื้นฐาน โทรศัพท์เคลื่อนที่ และอินเทอร์เน็ต
  ทำให้สามารถทำธุรกรรมผ่านบัตรเครดิตได้อย่างปลอดภัย คล่องตัวในทุกพื้นที่ทั่วไทย ในปี 2555
  บริษัทได้ร่วมเป็นพันธมิตรกับบริษัท ทรานแซคชั่น เน็ตเวิร์ค เซอร์วิสเซส จำกัด (TNS)
  ผู้นำด้านการให้บริการการชำระเงินระดับโลก
  เพื่อพัฒนามาตรฐานการให้บริการเพื่อรองรับรูปแบบและกฎเกณฑ์ใหม่จากองค์กรการเงินระดับสากลที่กำหนดกฎเกณฑ์มาตรฐาน
  PCI DSS ให้ทุกองค์กรที่เก็บรักษา ประมวลผล หรือส่งต่อข้อมูลของผู้ถือบัตรอิเล็กทรอนิกส์
  มีการดูแลเครือข่ายและสร้างสภาพแวดล้อมทางกายภาพที่มั่นคงปลอดภัย
  เพื่อปกป้องข้อมูลส่วนตัวของผู้ถือบัตร รวมถึงมีระบบสำรองข้อมูล (Backup Switching)
  ที่มีความเสถียรภาพและความมั่นคงสามารถทำงานแทนระบบหลักได้ทันทีตลอด 24 ชั่วโมง

4.2.3 บริการ Online Recruitment บริการระบบรับสมัครบุคลากรครบวงจรแบบออนไลน์

4.2.4 บริการ Professional Services
เป็นบริการจัดหาจัดสร้างกระบวนการธุรกิจสำหรับความต้องการเฉพาะอย่าง ซึ่งรวมถึงบริการแบบ
Outsourcing การจัดสร้างและ Automate ระบบงานให้มีประสิทธิภาพยิ่งขึ้น

4.2.5 บริการ Cloud Service
เป็นบริการทางด้านคอมพิวเตอร์เสมือนภายใต้มาตรฐานความปลอดภัยที่ปฏิบัติสอดคล้องกับมาตรฐาน
ISO27001 แบ่งเป็น 3 ประเภท ดังนี้

- Infrastructure as a Service (IaaS)
เป็นการให้บริการคอมพิวเตอร์เสมือนซึ่งสามารถใช้งานทดแทนเครื่องคอมพิวเตอร์ Hardware
ช่วยให้ผู้ใช้บริการลดต้นทุนทางด้าน IT

- Platform as Service (PaaS) เป็นบริการที่ให้ผู้ใช้บริการสามารถนำ Application
มาทำงานอยู่บนระบบนี้ โดยจะช่วยให้ผู้บริการใช้ไม่ต้องลงทุนทางด้าน Hardware และ Software

- Software as a Service (SaaS) จะเป็นการให้บริการทางด้าน Application เช่น
Email on Cloud, Antivirus เป็นต้น

กิจกรรมเพื่อสังคม

กิจกรรมด้านการศึกษา
บริษัทยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยีสารสนเทศและการสื่อสารที่เป็นประโยชน์มาพัฒนาและส่งเสริมการเรียนรู้ให้แก่เยาวชนไทย
คือ โครงการ “ก้าวสู่วิชาชีพเว็บมาสเตอร์ (INET Young Webmaster Camp)”
ที่บริษัทร่วมกับสมาคมผู้ดูแลเว็บไทย (Thai Webmaster Association)
จัดทำกิจกรรมต่อเนื่องเป็นปีที่ 9
เพื่อเป็นเวทีในการสร้างโอกาสให้กับเยาวชนไทยทั่วประเทศได้มีโอกาสเข้าฝึกอบรมเชิงปฏิบัติการอย่างเต็มที่
โดยมีวิทยากรชื่อดังให้ความรู้ ถ่ายทอดประสบการณ์
เพื่อให้เยาวชนได้แสดงความคิดเห็นอย่างสร้างสรรค์และเสริมสร้างประสบการณ์นอกห้องเรียน
เพื่อมุ่งสู่การเป็นเว็บมาสเตอร์มืออาชีพที่ดีมีจริยธรรม จรรยาบรรณในการประกอบวิชาชีพ
ซึ่งจะเป็นรากฐานสำคัญในการพัฒนาสังคมและประเทศชาติให้มีความเจริญก้าวหน้าทัดเทียมนานาอารยประเทศต่อไปได้
ในปัจจุบันมีนักศึกษาที่ผ่านการอบรมมาแล้วกว่า 800 ราย
โดยในปีนี้ได้ขยายโอกาสการเรียนรู้ให้แก่เยาวชนในเขตภูมิภาค โดยสัญจรไปยังจังหวัดพิษณุโลก

มาตรฐานระดับสากล ISO 9001: 2008 และ ISO/IEC 27001 : 2005

ด้วยปณิธานที่จะมุ่งมั่นพัฒนาและเสริมศักยภาพบริการที่ดีที่สุดเพื่อตอบสนองความต้องการแก่ลูกค้าส่งผลให้บริษัทได้รับการรับรองระบบคุณภาพมาตรฐานระดับสากล
ISO 9001:2008 มาอย่างต่อเนื่อง มีขอบเขตการรับรองคุณภาพฯ ครอบคลุมบริการ Corporate
Node, MetroLAN และ Data Center

นอกจากนี้ในปี 2555 บริษัทยังได้รับการรับรองมาตรฐานการให้บริการ IDC
ที่อาคารบางกอกไทยทาวเวอร์ตามมาตรฐาน ISO/IEC 27001 : 2005
และบริษัทยังมีแผนในการขอรับการรับรองมาตรฐานดังกล่าวที่อาคารไทยซัมมิท ทาวเวอร์
และขยายการรับรองมาตรฐานอื่น ๆ เช่น ISO 20000 เป็นต้น

4.3 สิทธิในการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการอินเทอร์เน็ต โดยมีสาระสำคัญของสัญญาดังต่อไปนี้

+------------------+---------------------------------------------------+
| ชื่อสัญญา           | สัญญาดำเนินการให้บริการอินเทอร์เน็ต (INTERNET)           |
+------------------+---------------------------------------------------+
| คู่สัญญา            | บริษัท กสท โทรคมนาคม จำกัด (มหาชน) (กสท)             |
|                  |                                                   |
|                  | บริษัท อินเทอร์เน็ตประเทศไทย จำกัด (มหาชน) (บริษัท)       |
+------------------+---------------------------------------------------+
| วันที่ทำสัญญา        | 9 ตุลาคม 2540                                      |
+------------------+---------------------------------------------------+
| สร               | - กสท                                             |
| ุปสาระสำคัญของสัญญา | อนุมัติให้บริษัทดำเนินการให้บ                             |
|                  | ริการอินเทอร์เน็ตแก่ผู้ใช้บริการที่ติดตั้งเครื่องอุปกรณ์ในประเทศไทย |
| การ              | ตามเงื่อนไขในสัญญา ตลอดจนกฎหมาย มติคณะรัฐมนตรี ข้อบังคับ   |
| ให้บริการอินเทอร์เน็ต | ระเบียบ คำสั่ง และนโยบายของ กสท                      |
|                  |                                                   |
|                  | - บริษัทต้องไม่ดำเนินการให้บริการหรือกระทำการใดๆ          |
|                  | อันเป็นการแข่งขันกับกิจกรรมหรือบริการหลักของกสท ซึ่งได้แก่     |
|                  | บริการโทรศัพท์ระหว่างประเทศ                           |
|                  | การ                                               |
|                  | จัดหาและการจัดโครงข่ายที่ใช้ในการสื่อสารในและระหว่างประเทศ |
|                  | และกิจกรรมบริการอื่นที่ กสท กำหนดให้เป็นกิจกรรมบริการหลักของ |
|                  | กสท ทั้งนี้ กสท                                       |
|                  | เป็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ   |
|                  | กสท และให้คำวินิจฉัยของ กสท ดังกล่าวถือเป็นที่สุด            |
+------------------+---------------------------------------------------+
| ระย              | กสท                                               |
| ะเวลาการดำเนินการ | ยินยอมให้บริษัทเป็นผู้ดำ                                 |
|                  | เนินการให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                  | โดยเริ่มนับตั้งแต่วันแรกที่เปิดให้บริการ                      |
+------------------+---------------------------------------------------+

สิทธิใบอนุญาตการให้บริษัท แมนดาลา คอมมูนิเคชั่น จำกัด

บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ตประเทศไทย จำกัด
(มหาชน) ได้ประกอบธุรกิจให้บริการอินเทอร์เน็ต
โดยได้รับอนุญาตจากสำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.)
ให้เป็นผู้รับใบอนุญาตการให้บริการอินเทอร์เน็ตแบบที่หนึ่ง คือ
เป็นประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่นๆ) ทั้งนี้ ได้รับใบอนุญาตตั้งแต่วันที่ 16
กุมภาพันธ์ 2549 และปัจจุบันได้รับการต่ออายุจนถึงวันที่ 15 กุมภาพันธ์ 2557
โดยได้อธิบายรายละเอียดขอบเขตบริการไว้ในหัวข้อที่ 5 เรื่อง
ทรัพย์สินที่ใช้ในการประกอบธุรกิจข้อ (3) นโยบายการลงทุนในบริษัทย่อย
บริษัทร่วมและบริษัทที่เกี่ยวข้อง

4.4 การตลาดและสภาวะการแข่งขัน

4.4.1 กลยุทธ์และทิศทางธุรกิจ

ทิศทางธุรกิจ

บริษัทเป็น Infrastructure Service Company ที่มีความปลอดภัย เชื่อถือได้ โดยให้คำปรึกษา
ออกแบบ วางระบบตลอดจนจัดหาเครือข่ายสัญญาณ (Single Contact)
และบริการหลังการขายที่ได้มาตรฐานตามระบบงานคุณภาพ (ISO 9001 : 2008)

กลยุทธ์การดำเนินธุรกิจ

1. Focused Customer ได้แบ่งกลุ่มลูกค้าออกเป็น กลุ่มสถาบันการเงิน
กลุ่มหน่วยงานรัฐและรัฐวิสาหกิจ กลุ่มอุตสาหกรรม และกลุ่มกิจการระหว่างประเทศ
พร้อมกำหนดทีมงานที่มีความรู้ความสามารถในธุรกิจเป็นผู้รับผิดชอบ

2. Focused Partner ได้ร่วมมือพันธมิตรสำหรับบริการ Value Added บนระบบของบริษัท

3. Focused Product ให้คำปรึกษา ออกแบบ วางระบบตลอดจน จัดหาเครือข่ายสัญญาณ
Single Contact

4.4.2 ภาวะอุตสาหกรรมธุรกิจการให้บริการไอซีที

ปัจจุบันนับว่าประเทศไทยได้เข้าสู่สังคมออนไลน์แล้ว
มีการใช้เครือข่ายอินเทอร์เน็ตติดต่อสื่อสารทั้งในภาคธุรกิจและภาคประชาชน
ด้วยความแพร่หลายของบริการ Internet Broadband WIFI และ Mobile Internet ทั้งแบบ
2G และ 3G โดยเฉพาะเครือข่าย 3G จากผู้ประกอบการโทรศัพท์มือถือจะเริ่มให้บริการในปี 2556
ประกอบกับความนิยมติดต่อสื่อสารผ่าน Social Network เช่น Facebook, Twitter
ดังจะเห็นได้จากปรากฏการณ์นำ Social Network เช่น Facebook, Twitter
มาใช้เป็นสื่อสำหรับทำการตลาดขององค์กรธุรกิจ ปรากฏการณ์ Cloud Computing
ช่วยธุรกิจในเกิดเหตุการณ์วิกฤต เช่น น้ำท่วม
และการที่รัฐบาลให้มีนโยบายผลักดันการให้บริการภาครัฐผ่านเครือข่ายอิเล็กทรอนิกส์
(e-government) และการใช้ Cloud (Government Cloud)
ส่งผลทำให้มีความต้องการนำระบบไอทีมาใช้ในองค์กรเพิ่มขึ้นมาก
ทั้งธุรกิจเข้าใหม่และการขยายการใช้งานของธุรกิจเดิม
โดยนับเป็นโอกาสทางธุรกิจอันดีสำหรับธุรกิจไอซีที

จากผลการสำรวจของ ICT Market Outlook 2011 โดย
สำนักงานส่งเสริมอุตสาหกรรมซอฟต์แวร์แห่งชาติ (SIPA)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
และสถาบันวิจัยและพัฒนาอุตสาหกรรมโทรคมนาคม (สพท.) พบว่า ตลาด ICT
ซึ่งประกอบด้วยบริการด้านคอมพิวเตอร์ Hardware Software Services และ
Communication ในปี 2554 มีมูลค่าประมาณ 531,591 ล้านบาท
มีอัตราเติบโตเพิ่มขึ้น 11.7% จากปี 2553 และประมาณการว่าจะมีมูลค่า 591,571 ล้านบาทในปี
2555 เติบโต 11.2%
ทั้งนี้มีปัจจัยบวกที่สำคัญคือภาวะเศรษฐกิจของโลกและไทยมีแนวโน้มเติบโตต่อเนื่อง
กระแสนิยมการใช้งานอุปกรณ์พกพา เช่น Tablet และ Smartphone ส่งผลให้การพัฒนาระบบ
Embedded System และ Mobile Application มีแนวโน้มขยายตัว
และภาคธุรกิจเริ่มเปลี่ยนจากการซื้อ Hardware มาเป็นการเช่าใช้พร้อมบริการ
สำหรับบริการประเภท Internet Access มีมูลค่าประมาณ 40,155 ล้านบาท
มีอัตราเติบโตประมาณ 11.2% ทั้งนี้ยังไม่รวมการใช้งานจาก mobile Internet
ซึ่งมีอัตราการเติบโตของจำนวนผู้ใช้เป็นอย่างมาก มีผู้ให้บริการอินเทอร์เน็ตที่ได้รับอนุญาตจาก
กสทช. จำนวน 116 ราย (www.nbtc.go.th)

4.4.3 กลยุทธ์การแข่งขันของบริษัท

เพื่อบรรลุเป้าหมายบริษัทที่วางไว้ จึงได้กำหนดกลยุทธ์การแข่งขัน ดังนี้

-   ใช้แนวทาง Customer Centric
    เพื่อนำเสนอขายบริการที่ช่วยเพิ่มมูลค่าทางธุรกิจของลูกค้าในแต่ละกลุ่มธุรกิจ

-   เน้นการให้บริการที่มีคุณภาพ เชื่อถือได้ จากทีมงานที่มีความเชี่ยวชาญ ภายใต้ราคาที่แข่งขันได้

-   ร่วมมือกับพันธมิตรร่วมให้บริการที่มีคุณภาพแก่ลูกค้า

4.4.4 การทำตลาดในปีที่ผ่านมา และช่องทางการจำหน่าย

ในปี 2555 บริษัททำการตลาดโดยมีการเชิญกลุ่มลูกค้าเป้าหมายมาเยี่ยมชมศูนย์ข้อมูล IDC
เพื่อประชาสัมพันธ์ศูนย์ข้อมูล IDC ที่ได้มีการปรับปรุงใหม่
และทำได้การขายผ่านพนักงานขายของบริษัท

4.4.5 เปรียบเทียบคู่แข่งขันในภาพรวม

ในภาพรวมของผู้ให้บริการอินเทอร์เน็ตประเภทที่ 1 มีผู้รับใบอนุญาตจากกสทช.จำนวน 100 ราย
บริษัทจัดเป็นผู้ให้บริการที่มีขนาดธุรกิจระดับ 300 ล้านบาท
มีการทำตลาดอย่างต่อเนื่องและพัฒนาบริการให้ทันสมัย เหมาะสมกับการเปลี่ยนแปลงของเทคโนโลยี
อีกทั้งรักษาคุณภาพการให้บริการที่เชื่อถือได้มาอย่างยาวนาน
เป็นจุดสำคัญที่ได้รับความไว้วางใจจากลูกค้ามากว่า 10 ปี

4.4.6 ลักษณะลูกค้า และกลุ่มลูกค้าเป้าหมาย

กลุ่มลูกค้าของบริษัทมุ่งทำการขายในกลุ่มลูกค้าที่เป็นบริษัท องค์กรธุรกิจต่างๆ
ตลอดจนหน่วยงานราชการและรัฐวิสาหกิจในประเทศ

4.4.7 จำนวนคู่แข่งขันโดยประมาณ
ขนาดของบริษัทเมื่อเทียบกับคู่แข่งขันและสถานภาพและศักยภาพในการแข่งขัน

บริษัทที่อยู่ในอุตสาหกรรมเดียวกันกับบริษัท แต่ละบริษัทเมื่อพิจารณากลุ่มลูกค้า
ประเภทบริการที่เชี่ยวชาญ ขนาดตลาดแล้ว นับว่าไม่ได้มีการแข่งขันอย่างทางตรงมากนัก
เนื่องจากแต่ละรายมีความเชี่ยวชาญและเน้นบริการที่ต่างกัน สำหรับบริษัทมุ่งเน้นการให้บริการ
infrastructure สำหรับลูกค้าที่ต้องการบริการที่มีเสถียรภาพ ปลอดภัย ได้รับมาตรฐาน
สามารถช่วยให้ลูกค้าทำธุรกิจได้มากขึ้น